2015. gada Pasaules čempionāts šosejas riteņbraukšanā
2015. gada Pasaules čempionāts šosejas riteņbraukšanā notika Ričmondā, ASV, no 19. līdz 27. septembrim. Tas bija 88. Pasaules čempionāts un otrā reize, kad tas notika ASV. Čempionāts sastāvēja no 12 sacensībām — grupas un individuālā brauciena vīriešiem, sievietēm, vīriešiem līdz 23 gadu vecumam, jauniešiem un jaunietēm, kā arī komandu brauciena vīriešu un sieviešu profesionālajām komandām.